Іосіф Іосіфавіч Белановіч

Іосіф Іосіфавіч Белановіч (, г. Менск — ) — беларускі жывапісец, графік, педагог.

 Біяграфія 
Нарадзіўся ў  года ў Менску ў сям’і рабочага. У 16-гадовым узросце паехаў у Ніжні Тагіл, а затым у Перм, дзе паступіў у мастацкае вучылішча, якое не паспеў скончыць, бо ў 1941 годзе быў прызваны ў Чырвоную армію.

Удзельнік Вялікай Айчыннай вайны. Служыў у Кіеўскай ваеннай акрузе, ваяваў на 3-м Беларускім фронце.

Пасля вайны вярнуўся ў Мінск, працаваў у мастацка-вытворчых майстэрнях, ездзіў у Брэст, дзе рабіў замалёўкі руін Брэсцкай крэпасці. Скончыў у 1959 годзе Беларускі тэатральна-мастацкі інстытут. Вучыўся ў В. Цвіркі, В. Волкава, А. Мазалёва. Дыпломнай работай Белановіч абраў тэму абароны Брэсцкай крэпасці, выкарыстаўшы свае шматлікія зскізы своеасаблівага «Брэсцкага цыкла» 1948 г.

Выкладаў малюнак на архітэктурным аддзяленні Беларускага політэхнічнага інстытута.

Член Беларускага саюза мастакоў з 1962 года.

Памёр  года.

 Творчасць 
Працаваў у жанрах сюжэтна-тэматычнай карціны, партрэт, пейзаж, нацюрморт, займаўся графікай (рысунак, акварэль).

Асноўныя творы: «Брэсцкая крэпасць», «Героі бессмяротныя», «Памяць», «Салдаты», «Хлеб партызанам» (1978), «Поле памяці», «Сейбіты» (1977), «Зямля мужнасці» (1981), «Агрэсія», «Складаны час», «Эшалоны» (1981), «Камсамольцы 30-х гадоў» (1982), «Эталоны», «Фінал».

Сярод партрэтаў вылучаюцца вобразы Я. Купалы (1980), прафесара С. Секача (1987), М. Багдановіча (1990) і інш.

 Выставы і спадчына 
Творы мастака экспанаваліся ў шматлікіх мастацкіх галерэях. У 2010 годзе ў рамках святкавання 65-годдзя Перамогі ў Рэспубліканскай мастацкай галерэі адбылася выстава «Фарбы пераможнай вясны», дзе асобная зала была адведзена яго творам.

Творы І. Белановіча знаходзяцца ў Нацыянальным мастацкім музеі Беларусі, Дзяржаўным музеі гісторыі Вялікай Айчыннай вайны, фондах Беларускага саюза мастакоў, мемарыяльным комплексе «Брэсцкая крэпасць-герой», Музеі сучаснага выяўленчага мастацтва, Дзяржаўным літаратурным музеі Янкі Купалы, а таксама ў музеях Пінска, Брэста, Барысава і ў прыватных калекцыях у Бельгіі, Германіі, ЗША, Ізраілі, Расіі і іншых краінах.

 Узнагароды 

 Ордэн Айчыннай вайны I і II ступеняў
 Ордэн Чырвонай Зоркі
 Медаль «За адвагу»
 Медаль «За баявыя заслугі»
 Іншыя ўзнагароды

 Крыніцы 

 Літаратура 



 Спасылкі 



Катэгорыя:Удзельнікі Вялікай Айчыннай вайны